**Štirje delci mitohondrijske Eve[[1]](#footnote-1):**

C-G-T-A;

A-C-T-G;

G-C-T-A;

G-C-A-T…

Štirje delci, štiri črke, štirje prostori, štiri življenja, en genom…

C-G-T-A;

A-C-T-G;

G-C-T-A;

G-C-A-T…

Citozin-gvanin-timin-adenin, gvanin-timin-citozin-adenin, gvanin-adenin-timin-citozin, adenin-citozin-timin-gvanin…

Štiri beljakovine mitohondrijske Eve, štiri zaporedja mitohondrijske Eve, štiri podobe mitohondrijske Eve, štiri zgodbe mitohondrijske Eve…. potencial oblik, potencial osebnosti, zaporedje naključij, vzročnost posledic, neskončnost zaznav…

Štiri nukleotidi v genetski abecedi življenja v neskončnih zaporedjih pišejo zgodbo v štirih črkah, zgodbo človeškega genoma - zgodbo štirih črk v zaporedjih v neskončnem številu možnosti, kjer oblika zaporedja določa KDO smo, KAJ smo JAZ, določa naš DNK. Še tako neznatna sprememba oblike zaporedja ima velik pomen: določa, ali smo ptica, človek, riba, plen ali plenilec. Stanje, ki omogoča spreminjanje oblike, nas je omogočilo in nam kaže, da kot ljudje nimamo le ene oblike, pač pa vsaj tisoč in eno!

Razstavljene podobe so avtoportreti, ali kot jih danes raje označujemo, so selfiji. Moje telo je moj medij – vedno in na vse načine, a na način spreminjanja oblike, zastavljajoč vprašanja: “kje se ‘jaz’ konča(m) in kje se ‘ti’ začne(š)? In kje se ‘jaz’ začne(m) in kje se ‘ti’ konča(š)?

Verjetno naš obstoj ni statičen, zakoličen v definiciji, marveč se nenehno spreminja, skače, giblje, zavaja, se prikazuje in izginja in se znova prikaže, nenehno v stanju potenciala, kot je skupen tudi naši najbolj elementarni DNK in RNK – A-G-C-T beljakovinam, ki nas sestavljajo.

DNK in RNK – kot kažejo najnovejše analize meteoritov sta verjetno zunajzemeljskega izvora in ne le vezani na Zemljo in usmerjeni na Zemljo. Se odpira pot novi perspektivi, ki postavlja pod vprašaj naša gledanja na definiranje in še nadaljnje omejevanje človekovega obstoja, vezanega in usmerjenega na Zemljo?

1. Mitohondrijska Eva se v človeški genetiki nanaša na najstarejšo skupno prednico (MRCA) sodobnega človeka v nepretrgani liniji po materini strani. Po dognanjih genetike je živela pred približno 150 tisoč leti, verjetno v Vzhodni Afriki. [↑](#footnote-ref-1)